Birasministeriija (Miljøministeriet), beivejuvvon 6. geassemánu 2017

Birasministeriija lea addán áššáiosolaš suopmelaš oassebeliide vejolašvuođa cealkit oaivilisttis lávvaráhkadeami álggaheami ja lávvaráhkadanplánaevttohusa guoskevaš almmuhusas. Birasministeriija lea ožžon njeallje cealkámuša, mat leat ovdanbuktojuvvon deahtistuvvon hámis ministeriija iežas cealkámušas.

Cealkámuša addit dollet dehálažžan dan, ahte boahttevaš barggus buktojuvvojit oinnolaččat ovdan, mat váikkuhusat doaibmabijus leat Deanujoga čáhcekvalitehtii, lussii, guvžii ja guovllu biologalaš máŋggahámatvuhtii ollislaččat. Lassin dollojuvvo dehálažžan dan, ahte bargui váldojuvvojit fárrui maiddái guovllu sápmelaš geavaheddjiid, geat sáhttet earet eará buktit iežas oasistis árbevirolaš ja báikkálaš dieđu váikkuhusaid guoskevaš čielggadusbargui. Sámediggi ballá, ahte plánejuvvon doaibmabidju sáhttá riskeret Deanujoga luossamáddodaga ja nu sápmelaš kultuvrra.

Maiddái Supmii čuohcci rájiid rasttildeaddji váikkuhusaid galgá buktit oinnolaččat ovdan váikkuhanvuođačielggadusas.

*Kommeanta:*

*Sajádatláva vuođđun leat dán muttus gárvvisteamen váikkuhusaid guoskevaš čielggadusaid, main giddejuvvo fuomášumi earet eará dasa, mo doaibmabidju váikkuha lussii, šákkožii, lottiide ja luonddumeahccái ollislaččat. Šákkoža guoskevaš váikkuhanvuođačielggadus vuođđuduvvá gieddebargui, mas dutkojuvvojit earet eará šákkoža orodanbáikkiid ja báikkiid, gos dat eai gávdno. Šákkoža mearkkašupmi oppa ekosystemii lea stuoris. Šákkožii vejolaččat čuohcci váikkuhusaiguin lea danin stuorra mearkkašupmi maiddái dasa, mo earet eará luossa lea riskavuloš váikkuhusaide. Dárbbu mielde evttohuvvojit maiddái hehttejeaddji váikkuhusaid duostundoaibmabijuid.*

*Proseassa áigge lea dássážii dollojuvvon máŋggaid dán prošeavtta gieđahalli rabas čoahkkimat. Lassin Kystverket (Norgga riddolágádus) lea ordnen proseassa áigge deaivvadallamiid guovllu geavaheddjiiguin, nu priváhtta olbmuiguin go earáiguin joavkkuiguin. Deaivvadallamiid ulbmilin leat leamašan prošeavtta guoskevaš almmolaš dieđuid addin muhto maiddái earálágan čielggadusaid dahkan. Guovllu geavaheddjiin čoggojuvvojit árbevirolaš dieđut maiddái Deanu čázádaga guolástushálddahusain (TF) dáhpáhuvvi sagastallama vehkiin.*

*Láva govvádusa váikkuhusaid gieđahalli logus árvvoštallojuvvo doaibmabiju Supmii dagahan váikkuhusaid.*

*Sajádatlávvaráhkadanmuttus dáhpáhuvvi dieđiheami dábis ii leat dahkkojuvvon loahpalaš mearrádusa. Dákkáraš dieđiheapmi lea vuhtiiváldojuvvon lávvaplánas. Lea dieđusge áibbas lunddolaš ovddidit ođđa dieđu oažžuma ja sagastallama ovttas Suomain dego lea maiddái figgojuvvon dahkat dál lohppii ožžojuvvon gullanmuttu oktavuođas.*

*Kystverket lea ožžon birasministeriijai boahtán máhcahagain dan ipmárdusa, ahte Suoma bealde boahtán fuomášuhttimat leat juo vuhtiiváldojuvvon lávvaplánaevttohusas. Danin Kystverket ii geahča dárbbašlažžan nuppástuhttit lávvaplánaevttohusa. Lávvaplána nannema maŋŋá mii joatkit sagastallama maiddái ovttas Suomain nu, ahte čielggadusat mat bargojuvvojit ja láva govvádus addet vejolaš buorre vástádusaid ovdanbuktojuvvon gažaldagaide ja máhcahagain ovdan loktejuvvon gažaldagaid dagaheaddji áššiide.*